Saya mau tau Perang Dunia II dari Tentera Darat Imperial Jepun. Jelaskan dalam bahasa melayu

Pada tahun 1941, Tentera Darat Imperial Jepun mempunyai 51 divisyen dan pelbagai artileri kegunaan khusus, unit kavalri, unit anti-pesawat, dan unit armor dengan jumlah 1,700,000 anggota. Pada permulaan Perang Dunia II, sebahagian besar Tentera Darat Jepun (27 divisyen) ditempatkan di China. Lagi 13 divisyen mempertahankan sempadan Mongolia, kerana timbul kebimbangan akan serangan yang mungkin dilakukan oleh pihak Soviet Union. Dari tahun 1942, pasukan ketumbukan telah dihantar ke Hong Kong (Tentera Darat Ke-23), Filipina (Tentera Darat Ke-14), Thailand (Tentera Darat Ke-15), Burma (Tentera Darat Ke-15), Hindia Timur Belanda (Tentera Darat Ke-16), dan Tanah Melayu (Tentera Darat Ke-25). Menjelang tahun 1945, terdapat 5.5 juta askar dalam Tentera Darat Imperial Jepun.

Dari tahun 1943, tentera Jepun mengalami kekurangan bekalan, terutamanya makanan, ubat-ubatan, peluru, dan persenjataan, sebahagian besarnya disebabkan oleh pencegahan bekalan dari kapal selam Bersekutu, dan kerugian bagi kapal-kapal Jepun, yang mana diterukkan lagi oleh persaingan lama dengan Tentera Laut Imperial Jepun. Kekurangan bekalan menyebabkan sejumlah besar pesawat pejuang tidak dapat digunakan kerana kekurangan alat ganti, dan "sebanyak dua pertiga daripada jumlah kematian tentera Jepun disebabkan oleh penyakit dan kebuluran".